**ระเบียบข้อบังคับ**

**ชมรมผู้ปกครองนักเรียนโรงเรียนโครงการสานฝันกีฬาสู่ระบบการศึกษาจังหวัดชายแดนใต้**

**หมวดที่ 1**

**เครื่องหมาย และสถานที่ตั้ง**

ข้อ 1. ชมรมนี้มีชื่อว่า ชมรมผู้ปกครองนักเรียนโครงการสานฝันกีฬาสู่ระบบการศึกษาจังหวัดชายแดนใต้

 1.2 ชื่อ ชผ.สก.(รอความเห็นจากคณะทำงาน)

ข้อ 2. เครื่องหมายชมรม คือ (กำลังออกแบบ)

ข้อ 3. สถานที่ตั้งสถานที่ประชุม ( จะมีการหารือ )

**หมวดที่ 2**

**วัตถุประสงค์ของชมรม**

ข้อ 4. วัตถุประสงค์ของชมรม

 4.1 เพื่อส่งเสริมให้มีในการพบปะสังสรรค์และแลกเปลี่ยนเรียนรู้ในการพัฒนาและร่วมกันค้นหาต้นทุนของสมาชิก ทักษะความสามารถ สติปัญญา ร่างกาย แนวทางการพัฒนาพึ่งตนเอง และเสริมสร้างความสัมพันธ์ระหว่างผู้ปกครองกับบุตร ที่กำลังศึกษาในโรงเรียนโครงการสานฝันฯ

 4.2 เพื่อช่วยเหลือสมาชิกในการพัฒนาศักยภาพและพัฒนาคุณภาพชีวิตของครอบครัว

 4.3 เพื่อร่วมกิจกรรมทางสังคมในโอกาสอันควร

 4.4 เพื่อให้สมาชิก ได้เรียนรู้ ในยุคการเปลี่ยนแปลงของวิถีชุมชน รู้เท่าทัน มีภูมิคุ้มกัน หรือยุคไทย

 แลนด์ 4.0

 4.5 เพื่อเสริมสร้างความสัมพันธ์ระหว่างมนุษย์กับมนุษย์ มนุษย์กับสิ่งแวดล้อม และที่สำคัญในการ

 สร้างสมาชิกในครอบครัวให้มีความเข้มแข็ง

 4.6 เพื่อเป็นครอบครัวต้นแบบของสังคม

**หมวดที่ 3**

**เรื่องสมาชิก**

ข้อ 5. สมาชิก

5.1 ผู้ปกครองของนักเรียนเข้าร่วมโครงการโรงเรียนสานฝันกีฬาระบบการศึกษาจังหวัดชายแดนใต้

5.2 นักเรียนที่มีโอกาสเข้าร่วมโครงการโรงเรียนสานฝันกีฬาระบบการศึกษาจังหวัดชายแดนใต้

5.3 ครู/อาจารย์ ฝ่ายดูแลนักเรียนที่ได้รับการคัดเลือก

ข้อ 6. เรื่องการรับสมัครสมาชิก

6.1 ผู้ปกครองของนักเรียนเข้าร่วมโครงการสานฝันกีฬาระบบการศึกษาจังหวัดชายแดนใต้ โดย

 อัตโนมัติ

6.2 นักเรียนที่มีโอกาสเข้าร่วมโครงการโรงเรียนสานฝันกีฬาระบบการศึกษาจังหวัดชายแดนใต้โดย

 อัตโนมัติ

6.3 กรอกใบสมัครตามแบบของชมรมเพื่อส่งใบสมัครต่อฝ่ายรับสมัคร (กำลังศึกษาออกแบบ)

**หมวดที่ 4**

**เรื่องสิทธิและหน้าที่ของสมาชิก**

ข้อ 7. สมาชิกทุกคนมีสิทธิเท่าเทียมกัน

ข้อ 8. สมาชิกต้องได้รับการพัฒนาคุณภาพชีวิต เพิ่มรายได้ ลดรายจ่าย ตามสภาพบริบทของพื้นที่และ

 ครอบครัวตลอดจนต้องได้รับการเรียนรู้ และรับรู้นโยบายภาครัฐบาล อย่างต่อเนื่องสม่ำเสมอ

ข้อ 9. สมาชิกมีสิทธิเสนอแนะ แสดงความคิดเห็น การดำเนินการของชมรม ตลอดจนสอบถามกิจกรรมต่าง ๆ

 ของชมรม

ข้อ 10. สมาชิกต้องเสียค่าบำรุงชมรม ตามระเบียบข้อบังคับ (ถ้ามี)

ข้อ 11. สมาชิกต้องเข้าร่วมและช่วยเหลือกิจกรรมตามที่ชมรมมอบหมาย

ข้อ 12. สมาชิกต้องรักษาไว้ซึ่งชื่อเสียงของชมรม

ข้อ 13. สมาชิกต้องเข้าร่วมประชุมตามกำหนดนัดหมายอย่างสม่ำเสมอ ยกเว้นกรณีเจ็บป่วย หรือติดธุระ

 จำเป็นทั้งนี้ต้องแจ้งหัวหน้ากลุ่มที่สังกัด ( โรงเรียน 12 แห่ง ) ทราบ

ข้อ 14. สมาชิกมีหน้าที่ปฏิบัติตามข้อบังคับ และระเบียบของชมรม

ข้อ 15. สมาชิกมีหน้าที่ประสาน เชื่อมสัมพันธ์ และเปลี่ยนเรียนรู้ เพื่อพัฒนาตนเองอย่างต่อเนื่อง สม่ำเสมอ

**หมวดที่ 5**

**การพ้นจากสมาชิกภาพ**

ข้อ 16. เสียชีวิต

ข้อ 17. ลาออกโดยยื่นหนังสือเป็นลายลักษณ์อักษรต่อประธานชมรม และไม่มีภาระผูกพัน

ข้อ 18. คณะกรรมการลงมติด้วยเสียงส่วนใหญ่ให้ออกเนื่องจาก

 18.1 ประพฤติตนเป็นปรปักษ์ หรือนำความเสื่อมเสียมาสู่ชมรม

 18.2 ขาดประชุมเป็นนิจ ยกเว้น เจ็บป่วยเรื้อรังหรือทุพลภาพ

 18.3 ไม่ให้ความร่วมมือในการปฏิบัติกิจกรรมใดของชมรม

 18.4 ขาดการชำระเงินบำรุงเป็นเวลา 2 ปีติดต่อกัน (ถ้ามี)

**หมวดที่ 6**

**กรรมการ และคณะกรรมการ**

ข้อ 19. กรรมการมี 2 ประเภท คือ

 19.1 กรรมการบริหารชมรม มีวาระการดำรงตำแหน่ง 4 ปี

 19.2 กรรมการที่ปรึกษา

ข้อ 20. คณะกรรมการบริหารชมรม หมายถึง กรรมการ 2 ประเภท

 20.1 จากผู้ปกครองเรียนโรงเรียนทั้ง 12 แห่ง ซึ่งได้รับการคัดเลือกตั้งมาจากสมาชิกของแต่ละ

 โรงเรียน ๆ ละ จำนวน 1 คน

20.2 ตัวแทนครู/อาจารย์ โรงเรียนละ 1 ท่าน จากโรงเรียนทั้ง 12 แห่ง

 20.2 โดยการเลือกตั้งจากที่ประชุมใหญ่ เป็นประธานกรรมการ รองประธารกรรมการ เลขานุการ

 ประชาสัมพันธ์ เหรัญญิก ผู้ช่วยประชาสัมพันธ์ และกรรมการ ไม่น้อยกว่า 25 ท่าน และไม่เกิน

 30 ท่าน

ข้อ 21. กรรมการที่ปรึกษา หมายถึง บุคคลที่ได้รับเชิญและแต่งตั้งให้เป็นคณะกรรมการที่ปรึกษาโดยมติของ

 คณะกรรมการบริหารชมรมและได้ตอบรับแล้ว ให้อยู่ในวาระได้เท่ากับคณะกรรมการบริหารชมรม

ข้อ 22. การพ้นจากตำแหน่งของกรรมการบริหารชมรมเมื่อ

 22.1 ออกตามวาระ

 22.2 เสียชีวิต หรือ ลาออก

 22.3 ขาดจากสมาชิภาพ

 22.4 คณะกรรมการมีมติให้ออก

ข้อ 23. คณะกรรมการบริหารชมรมประกอบด้วย

 23.1 ประธาน คือ..................................

 23.2 รองประธาน คือ………………………………

 23.3 เลขานุการ คือ……………………………..

 23.4 ประชาสัมพันธ์ คือ.................................

 23.5 เหรัญญิก คือ..............................

 23.6 ผู้ช่วยประชาสัมพันธ์ คือ............................

 23.7 คณะกรรมการ คือ.........................

 23.8 คณะกรรมการ คือ………………….

 23.9 คณะกรรมการ คือ…………………..

 23.10 คณะกรรมการ คือ……………………

 24.11 คณะกรรมการและประชาสัมพันธ์ (ตัวแทนครู/อาจารย์ จากโรงเรียนทั้ง 12 แห่ง ๆละ 1 ท่าน)

**หมวดที่ 7**

**อำนาจหน้าที่ของคณะกรรมการ**

ข้อ 24. เป็นผู้รับผิดชอบในการดำเนินนโยบาย และบริหารกิจกรรมทั้งปวงของชมรม ให้เป็นไปตาม

 วัตถุประสงค์และมติของที่ประชุมส่วนใหญ่

ข้อ 25. มีอำนาจกำหนดระเบียบต่างๆ เพื่อให้การบริหารงานของชมรมเป็นไปด้วยความเรียบร้อย

ข้อ 26. คณะกรรมการ มีอำนาจพิจารณาดำเนินการแต่งตั้งคณะอนุกรรมการหรือคณะทำงานเพื่อประโยชน์ใน

 การดำเนินกิจกรรมของชมรม

ข้อ 27. ประธานกรรมการ มีอำนาจหน้าที่ตามที่ประธานมอบให้ หากประธานไม่อยู่หรือไม่สามารถปฏิบัติ

 หน้าที่ได้ ให้รองประธานปฏิบัติหน้าที่แทนตามลำดับ

ข้อ 28. รองประธานกรรมการ มีอำนาจหน้าที่ตามที่ประธานมอบให้ หากประธานไม่อยู่หรือไม่สามารถปฏิบัติ

 หน้าที่ได้ ให้รองประธานปฏิบัติหน้าที่แทนตามลำดับ

ข้อ 29. เลขานุการ มีหน้าที่จัดทำงานสารบรรณ งานประชุมและงานอื่นๆตามที่ประธานมอบหมาย

ข้อ 30. ประชาสัมพันธ์ มีหน้าที่เผยแพร่ข่าว ประสานงานด้านข่าวสาร และชื่อเสียงของชมรมระหว่างสมาชิก

 ตลอดจนผู้เกี่ยวข้องกับชมรม

ข้อ 31. เหรัญญิก มีหน้าที่รับ-จ่าย เก็บรักษาเงิน จัดทำหลักฐานบัญชีที่เกี่ยวข้องให้เป็นปัจจุบัน แถลงฐานะ

 การเงินในที่ประชุมประจำเดือน โดยมีเอกสารประกอบ

ข้อ 32. ผู้ช่วยประชาสัมพันธ์ มีหน้าที่ช่วยงานประชาสัมพันธ์ เผยแพร่งานข่าวและประสานงานด้านข่าวสาร

 และชื่อของชมรมระหว่างสมาชิกตลอดจนผู้เกี่ยวข้องกับชมรม

ข้อ 33. กรรมการ ตามข้อ 19.1 และข้อ 19.2 มีหน้าที่เข้าร่วมประชุม เสนอแนะ แสดงความคิดเห็นลงมติให้

 เกิดผลดีต่อชมรม และอื่นๆ ตามที่ประธานมอบหมาย

ข้อ 34. ให้มีการประชุมใหญ่สามัญประจำปี ปีละ 1 ครั้ง และประชุมสมาชิกปกติ 6 เดือนต่อ 1 ครั้งหรือ

 คณะกรรมการมีมติเห็นสมควรเป็นอย่างอื่น การประชุมใหญ่สามัญประจำปีให้มีระเบียบวาระการ

 ประชุมดังนี้

 34.1 พิจารณารองรับรายงายการประชุมใหญ่ครั้งที่แล้ว

 34.2 รายงานกิจการที่ดำเนินการมาแล้วในรอบหลายปี

 34.3 แถลงงบดุล บัญชีรับ-จ่ายเงิน และพัสดุ

 34.4 ปีที่ครบวาระของคณะกรรมการบริหารชมรม ให้มีการเลือกตั้งคณะกรรมการบริหารชมรมใหม่ภายใน 15 วัน ก่อนครบกำหนดวาระ

 34.5 ในการประชุมเลือกตั้งประธานกรรมการบริหารให้ที่ประชุมพิจารณาเลือกผู้อาวุโส ที่เหมาะสมเป็นประธานชั่วคราว ดำเนินการเลือกตั้ง และต้องไม่เป็นผู้ถูกเสนอชื่อรับเลือกตั้ง

 35.6 ติดตาม ประเมินผล สมาชิกที่เข้าร่วมกิจกรรมหรือโครงการในการพัฒนา ยกระดับคุณภาพชีวิต เพื่อการประกาศเป็นครอบครัวต้นแบบ ในการพัฒนาคุณภาพชีวิตในแต่ละปี

 34.7 เรื่องอื่นๆ

ข้อ 35. ให้มีการประชุมคณะกรรมการบริหารชมรม 6 เดือนต่อ 1 ครั้ง ต้องมีกรรมการไม่น้อยกว่า 1 ใน 3 ของจำนวนสมาชิกทั้งหมดที่มีอยู่ในปัจจุบันจึงถือว่า ครบองค์ประชุม หากการประชุมไม่ครบองค์ประชุมดังกล่าวข้างต้น ให้ประธานคณะกรรมการนชมรมนัดประชุมใหม่เป็นครั้งที่ 2 ภายใน 15 วันหลังจากวันประชุมนั้น เมื่อสมาชิกเข้าประชุมครั้งที่ 2 มีจำนวนเท่าใด ก็ถือว่าครบองค์ประชุม การประชุมทุกครั้งให้ถือปฏิบัติตามหมวด 7 ข้อ 28 มาใช้ โดยอนุโลม

ข้อ 36. ให้ที่ประชุมถือเสียงข้างมากเป็นมติ หากคะแนนเท่ากันให้ประธานการประชุมเป็นผู้ชี้ขาด

**หมวดที่ 8**

**การเงิน และพัสดุ**

ข้อ 37. ชมรมมีรายได้ และทรัพย์สินจาก

 37.1 มีผู้บริจาคให้ชมรม

 37.2 เงินผลประโยชน์จาการฝากธนาคาร

 37.3 รายได้จาการจัดกิจกรรม

 37.4 เงินงบประมาณจากทางราชการจัดสรรให้

 37.5 และอื่นๆ

ข้อ 38. เงินทุกประเภทของชมรมให้เก็บฝากไว้ในธนาคารหรือสถาบันการเงิน ตามที่คณะกรรมการบริหาร

 ชมรมเห็นสมควร

ข้อ 39. การรับ – จ่ายเงินทุกประเภท ให้ออกใบสำคัญและมีสำเนาไว้ เพื่อตรวจสอบการรับ-จ่ายเงินทุกครั้ง

 ต้องมีผู้เกี่ยวข้องลงชื่อผู้รับหรือผู้จ่ายเงินด้วย

ข้อ 40. การถอนเงินจากธนาคาร หรือสถาบันการเงิน ต้องมีลายมือชื่อประธานกรรมการ หรือรองประธาน

 หรือเหรัญญิกหรือผู้ได้รับมอบหมาย เป็นผู้ลงนามร่วมกัน 2 ใน 3 จึงจะเบิกเงินได้

ข้อ 41. ประธานชมรม มีอำนาจสั่งจ่ายเงินได้ครั้งละไม่เกิน 10,000 บาท (หนึ่งหมื่นบาทถ้วน) ถ้าเกินกว่า

 จำนวนดังกล่าวได้รับอนุมัติจากคณะกรรมการบริหารชมรมการจ่ายเงินแต่ละครั้ง ให้เหรัญญิกรายงาน

 ให้คณะกรรมการบริหารทราบ ในวันประชุมประจำเดือน

ข้อ 42. เหรัญญิก หรือ ผู้มีหน้าที่รับผิดชอบการเงินของชมรมมีอำนาจรักษาเงินสดได้ไม่เกิน 3,000 บาท (สาม

 พันบาทถ้วน) ถ้าเกินต้องรีบนำฝากธนาคาร

ข้อ 43. ให้เหรัญญิกจัดทำเอกสารการเงินรับ-จ่าย ให้เป็นปัจจุบันและเก็บเอกสารต่างๆเพื่อสะดวกในการ

 ตรวจสอบ

ข้อ 44. ให้คณะกรรมการบริหารชมรม แต่งตั้งคณะอนุกรรมการทำการตรวจสอบหลักฐานการเงิน การพัสดุ

 โดยแต่งตั้งจากบุคคลที่มิใช่เป็นกรรมการบริหารชมรมหรือเจ้าหน้าที่ การเงิน ทำการตรวจสอบบัญชี

 การเงินต่างๆของชมรม

**หมายเหตุ**: การรับ – ส่งมอบงานทุกกรณีให้ทำเป็นลายลักษณ์อักษรพร้อมแนบบัญชีหรือเอกสารที่เกี่ยวข้องลงลายมือชื่อผู้มอบและผู้รับมอบต่อหน้าพยานอย่างน้อย 2 คน ภายใน 7 วันนับตั้งแต่วันพ้นหน้าที่

**หมวดที่ 9**

**การแก้ไขข้อบังคับ และการล้มเลิกชมรม**

ข้อ 45. ข้อบังคับของชมรม จะแก้ไขหรือเพิ่มเติมได้โดยมติที่ประชุมของคณะกรรมการบริหารชมรมด้วย

 คะแนนเสียงไม่น้อยกว่ากึ่งหนึ่งของกรรมการที่เข้าประชุม

ข้อ 46. เมือแก้ไขข้อบังคับแล้ว ต้องแจ้งให้สมาชิกทราบทั่วกัน

ข้อ 47. การล้มเลิกชมรม จะทำโดยมติของที่ประชุมใหญ่ ด้วยคะแนนเสียงไม่น้อยกว่า 1 ใน 4 ของผู้เข้าร่วม

 ประชุม

ข้อ 48. เมื่อล้มเลิกชมรมแล้ว เงินและทรัพย์ที่เหลืออยู่ภายหลังจากการชำระบัญชีแล้ว ให้ตกเป็นกรรมสิทธิ์ของ................................................

**หมวดที่ 10**

**บทเฉพาะกาล**

ข้อ 49. ให้คณะกรรมการชุดปัจจุบัน ปฏิบัติหน้าที่คณะกรรมการบริหารต่อไปจนกว่าจะมีการเลือกตั้ง

 กรรมการชุดใหม่

 ++++++++++++++++++++++++++++++++++++++++

 ซาการียา บิณยูซูฟ

 เขียนฉบับร่าง